To biler er stødt sammen på hovedvej 11 mellem Fjerritslev og Aalborg, og vejen er nu spærret.

Opdateret klokken 11.25: Vejdirektoratet oplyser, at der nu er ryddet op på vejen, og at den ikke længere er spærret. Skal du køre på hovedvej 11 tirsdag formiddag enten i retning mod Fjerritslev eller Aalborg, skal du være opmærksom på at køre fra ved enten Sønder Økse eller Vesterkær. Der er sket et uheld på vejen omkring klokken 9.35, hvor to biler er stødt sammen ud for krydset Ulveskovvej/Fristrupvej, og vejen er spærret indtil klokken 11. Flere ambulancer er sendt til stedet, og politiet dirigerer trafikken.